kardosdrur/scandi-wiki huggingface dataset:
Flensborg Danske Journalistforening

Flensborg Danske Journalistforening er en sammenslutning af journalister, redaktører og mediearbejdere i Slesvig-Holsten. Der er medlemmer med både dansk og tysk statsborgerskab, mens omgangssproget i foreningen dog primært er dansk.

Historie 
Foreningen blev grundlagt i 1949 af blandt andre Carl Hagens, senere chefredaktør for Südsleswigsche Heimatzeitung (SHZ). I begyndelsen havde foreningen i højere grad karakter af en fagforening, der blandt andet forhandlede løn med arbejdsgiverne i efterkrigstidens Tyskland, hvor det faglige system var ringe udviklet. Senere har foreningen dog fået mere social og journalistisk faglig karakter. Den står således som arrangør af regelmæssige studierejser til især tyske lokaliteter.

Flensborg Danske Journalistforening har siden 1998 haft Hans Christian Davidsen, Flensborg, som formand. Blandt de tidligere formænd er Lise Kristensen, Jens Høyer og Signe Hindsberger.

FDJ-prisen 
Foreningen uddeler hvert år FDJ-prisen til et medlem, der har gjort sig særlig fortjent til hæder. Prisen er en medalje fra den tidligere østtyske ungdomsorganisation Freie Deutsche Jugend (der spiller på forkortelsen FDJ). Foreningen er tilsluttet Sydslesvigsk Forening og står desuden som fordeler af William Renton Priors Mindelegat.

Eksterne henvisninger 
 Foreningens officielle hjemmeside 
 Foreningen på MySpace 

Organisationer fra Tyskland
Danske Journalistforening
Etableret i 1949
Jeff Pinkner

Jeff Pinkner (født 1964) er en amerikansk producer og manuskriptforfatter, overvejende kendt for sit arbejde på Alias og for sin rolle som executive producer på Lost.

Filmografi

Executive Producer 
 Alias
 Lost

Manuskriptforfatter 
 The Red Circle
 Alias
 The Beast
 The $treet
 Ally
 Profiler
 Ally McBeal
 Early Edition
 Lost

Eksterne henvisninger 
 

Filmproducere fra USA
Manuskriptforfattere fra USA
Alias
Manuskriptforfattere på Lost
Tjek fødselsår
Elektra Records

Elektra Records er et amerikansk pladeselskab, der blev etableret i 1950 og som i dag er ejet af Warner Music Group, der siden 2004 har drevet selskabet som en del af WMGs Atlantic Records Group. 

Elektra blev grundlagt i 1950 af Jac Holzman og Paul Rickholt, som hver investerede 300$. Elektra koncentrerede sig i begyndelsen om udgiveler indenfor amerikansk folkemusik og folkrock og udgav musik med bl.a. Theodore Bikel, Judy Collins og protestsangere som Phil Ochs og Tom Paxton. Elektra etablerede i 1964 et under-label. Nonesuch Records, der med succes udgav klassisk musik i USA. I 1965 gik Elektra ind i markedet for popmusik, der var på kraftig fremmarch i USA. Elektra fik kontrakt med nogle af de nye amerikanske navne inden for den psykedeliske og progressive rock, herunder Paul Butterfield Blues Band (med Mike Bloomfield) og de to Los Angeles bands, Love og The Doors samt fra Detroit The Stooges og MC5.

Elektra blev i 1970 købt af Kinney National Company, der samlede sine musikaktiviteter under paraplyen Warner-Elektra-Atlantic. I 1972 fusioneredes Elektra med Asylum Records og blev til Elektra/Asylum Records; Asylum's stifter, David Geffen, blev chef for det fusionerede label. I begyndelsen af 1980'erne blev mærket kendt for sine udgivelser indenfor den fremspirende new wave med bl.a. artisterne The Cars. 

I 1989 skiftede selskabet officielt navn til Elektra Entertainment og signede en række artister, herunder Metallica, Anita Baker, Teddy Pendergrass og Third Eye Blind. I midten af 1990'erne var mærket plaget af intern uenighed i Warner Music Group, ligesom en retssag med Metallica om retten til gruppens masterindspilninger sled på mærket. 

I februar 2004 blev Warner Music Group solgt af Time Warner og køberen besluttede at sammenlægge Elektra med Atlantic Records under navnet "Atlantic Records Group". Elektra-mærket blev herefter lagt i dvale (selv om artister som Tracy Chapman, Björk og Yolanda Adams fortsat udgav på mærket), men blev re-aktivtet i 2009. Det re-aktivterede Elektra har bl.a. udgivet musik af Charlotte Gainsbourg, Uffie, Little Boots, Bruno Mars og Cee-Lo Green.

Noter

Eksterne henvisninger 
 Elektra diskografi til 1973 
 Elektras hjemmeside  (omdirigeret til Atlantic Records Web site )

Etableret i 1950
Pladeselskaber fra USA
Warner Music Group
Beechcraft

Beechcraft er navnet på en serie af civile og militære fly produceret af den amerikanske flyproducent Beech Aircraft Corporation. Firmaet blev etableret i 1932 og drives endnu som en underafdeling af Raytheon Aircraft Company som opkøbte Beech Aircraft Corporation i 1980. Blandt de mest kendte modeller er Beechcraft 35 Bonanza, som blev produceret fra 1947 til 1982 og solgt i over 10.000 eksemplarer, og det militære transportfly Beechcraft C-45.

Eksterne henvisninger 
Beechcraft.txtav.com

Flyproducenter fra USA
Würzburg

Würzburg er en by ved floden Main i Franken i den tyske delstat Bayern. Den er sæde for Regierungsbezirk Unterfranken. Byen har godt 127.880 indbyggere og er den 5. største i fristaten Bayern.

Würzburg er sæde for det romersk-katolske Würzburg bispedømme grundlagt år 742 og Julius-Maximilians-Universität. Byen fejrede 2004 sit 1300-årsjubilæum.

Den imponerende fyrstbiskoppelige Würzburger Residenz i barok med slotshaver kom i 1981 på UNESCOs liste over verdens kulturarv.

Byen er udgangspunkt for turistruten Romantische Straße som ender i Füssen.

Alter Kranen 
Ved Mains venstre bred ligger en gammel muret kampestenskran Alter Kranen, som blev anvendt til lastning og losning af de mange lastpramme, som bragte varer til og fra byen.

Der er på muren ved den gamle kran en markering af flodens oversvømmelser gennem tiden.

Kilder

Eksterne hensvisninger 

 Bayerische Julius-Maximilians-Universität Würzburg
 http://www.mozartfest-wuerzburg.de/
 http://www.bachtage-wuerzburg.de/
It's a Jungle Down There

It's a Jungle Down There er episode 16 i Frank Hvam og Casper Christensens sitcom Klovn, første gang vist på TV2 Zulu 17. oktober 2005. Episoden er skrevet af Lars von Trier og Christensen og instrueret af Mikkel Nørgaard.

Eksterne henvisninger 
 

Klovn-afsnit
Vellugtende gulaks

 
Vellugtende gulaks (Anthoxanthum odoratum) er en 25-50 cm høj græsplante, der vokser på enge, overdrev og i lyse skove.

Beskrivelse 
Vellugtende gulaks er en flerårig urt med en tueformet vækst. De grundstillede blade er flade og uden midterribbe eller bladskede. Derimod har hvert blad ved grunden en lille tot fine, hvide hår. Over- og underside er ensartet græsgrønne-blågrønne.

Blomstringen sker i juni-juli, hvor de reducerede, men tvekønnede blosmter ses endestillet på særlige stængler med knæ. Frugterne er nødder.

Rodnettet består af en tæt tot af trævlerødder.

Højde x bredde og årlig tilvækst: 0,40 x 0,40 m (40 x 40 cm/år). Disse mål kan fx bruges til beregning af planteafstande, når arten anvendes som kulturplante.

Voksested 

Vellugtende gulaks er meget almindelig i Danmark, og den findes over det meste af Europa, hvor den overalt foretrækker ret tørre, lysåbne voksesteder med ret mager jord.

På Venø Odde findes den på et strandoverdrev sammen med bl.a. alm. røllike, bidende stenurt, engelskgræs, gul snerre, liden klokke, lægeærenpris og rød svingel.

Duft 
Alle overjordiske dele af planten indeholder kumarin, der giver den en duft som skovmærke.

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Græs-familien
Grønlands flora
Würzburger Residenz

Würzburger Residenz (Würzburg-residensen) er et barokslot midt i Würzburg. Det var  residens for fyrstbiskopperne af fyrstbispedømmet Würzburg til sekulariseringen under Napoleonskrigene.  Slottet hører til hovedværkerne i den sydtyske barok og er Europas vigtigste residensbygning i senbarok. Slottet findes på UNESCOs liste over verdens kulturarv.

Kunst- og bygningshistorisk betydning
UNESCO begrunder det med, at Würzburg-residensen er det mest homogene og usædvanlige af alle barokslotte, at det er enestående gennem sin originalitet, dets ærgerrige bygningsprogram og den internationale sammensætning og at slottet er en syntese af den europæiske barok. Det var sæde for et af de mest strålende fyrstehoffer i Europa. Slottets spejlkabinet betegnes som ''det mest fuldkomne rumkunstværk i rokoko.

Historie 
Residensen blev i 1720 påbegyndt under fyrstbiskop Johann Philipp Franz von Schönborn. Fyrstbiskopen døde allerede fire år senere. Opgaven gik til den 33-årige arkitekt Balthasar Neumann, som fuldførte slottet som råbygning i 1744 under den første bygherres bror, fyrstbiskop Friedrich Carl von Schönborn.

Den indvendige udsmykning med fresker og stukarbejder blev udført af bl.a. Giovanni Battista Tiepolo (1752, trappehuset med den største loftsfresko i verden, kejsersal, slotskirke) af Antonio Bossi (1749) og Johannes Zick (1750, havesal).

Den indre færdiggørelse 
begyndte under Friedrich Carl. 
Under hans efterfølger Carl Philipp von Greiffenklau blev de berømte malerier fuldført. Med Greiffenklaus død endte  Würzburg-rokokoen. 
Den afsluttende udsmykning under Adam Friedrich von Seinsheim var i Ludvig 16.-stil. 

Det såkaldte Ingelheimzimmer fra 1776 var i tidlig klassicistisk arkitektur og afsluttede en næsten 60-årig sammenhængende byggeperiode.

Slottet blev opført efter én sammenhængende plan, hvilket er sjældent for så stort en bygning. Anlægget virker derfor fuldkomment. Arkitekten Balthasar Neumann havde held med at skabe en syntese af arbejder af bygmestrene Maximilian von Welsch, Robert de Cotte, Anselm Franz von Ritter zu Groenesteyn, Gabriel Germain Boffrand og Johann Lucas von Hildebrandt. De sidste to deltog i udarbejdelsen af de første planer.

De omfattende skader på bygningen i 2. verdenskrigs slutfase er i dag fuldstændig udbedret. Takket være en kulturinteresseret amerikansk officer blev slottet reddet.

Eksterne henvisninger

 Billeder fra Würzburger Residenz 
 Officiel Internetside om Würzburger Residenz

Bayerns historie
Slotte i Bayern
Verdensarvsområder i Tyskland
Würzburg
Antiproton

En antiproton () er antistof-udgaven af en proton. Den har den modsatte ladning af protonen og er således negativ. Antiprotonen menes at være præcis ligeså stabil som protonen, men oftest eksisterer antistof kun ganske kortvarigt, idet et møde mellem antistof og stof medfører at begge partikler omdannes til energi i form af to fotoner i en proces der kaldes annihilation. Den udløste energi kan beregne fra Albert Einsteins berømte formel: E = mc²
Antiprotonen såvel som protonen er ikke en elementarpartikel – antiprotonen består af to anti-op-kvarker og én anti-ned-kvark, mens protonen består af to op-kvarker og en ned-kvark.
Antiprotonen kan dannes i partikelacceleratorer som f.eks. i CERN, men findes også i den kosmiske stråling og studier heraf visser at antiprotonen har en minimum halveringstid på flere mio. år. Antiprotoner i baggrundsstrålingen kan f.eks. dannes ved, at en proton og en partikel støder sammen med høj hastighed, hvorved der ud fra energien i kollisionen kan dannes et proton-antiproton-par.() p A (Kan ikke få formateringen til at virke, således at 'p' får en pæn streg over sig)

Der spekuleres i disse år, om antiprotonen kan have en masse der er forskellig fra protonen for dermed at kunne forklare overskuddet af stof i forhold til antistof i universet, men indtil videre har man ikke fundet en masseforskel.

Man har opdaget at antiprotoner findes i et bælte mellem det indre Van Allen-bælte og det ydre Van Allen-bælte i jordens magnetosfære.

Referencer 

Antistof
Baryoner
Kvantemekanik
Enighedslund

Enighedslund er et boligbyggeri i 5 etager på adressen Vesterbro 1-15 i Ålborg. Bygningen er opført af Kooperative Arkitekter ved arkitekt Ivar Bentsen i 1937, hvor karrébebyggelser med lukkede gårdrum var den mest almindelige form for etageboliger i dansk arkitektur. Enighedslund brød med traditionerne, fordi arkitekterne skabte en bygning, der ikke flugter med gadelinjen og uden et egentligt gårdrum. 

Bygningen er opført i gul tegl. Et karakteristisk træk ved facaden er at altaner sammen med glaskarnapper danner et let og "hullet" mønster. Denne altantype, som er integreret i bygningens facade og ikke hænger uden på bygningens facade, kaldes altan-karnap princippet, og var en altantype som Kooperative Arkitekter blev kendt for.

Enighedslund danner rammen for Ida Francesca, der er hovedpersonen i romanen En kvinde med hat af Inge Eriksen udgivet 5. oktober 2005). En roman om at flytte tilbage til Aalborg og finde sine rødder. Ida Francesca flytter netop ind i Enighedslund.

Enighedslund var ejet af Djøf indtil sommeren 2009, hvorfor ejendommens ejerforhold var i tråd med det kooperative ophav. I 2009 blev ejendommen solgt til den lokale aalborgensiske udlejer Freddy Claesen, ejer af Lykkebo A/S. Ejerskiftet gav sig udslag i et kultursammenstød mellem en sjældent stabil beboergruppe og den nye ejer.

Mod vest er der fra bygningen udsigt over Almen Kirkegård.

Eksterne henvisninger
 Arkitektbilleder af Enighedslund 
 Dansk arkitekturguide om Enighedslund 

Beboelsesbygninger i Danmark
Aalborg Centrum
Bygninger, konstruktioner og anlæg i Aalborg
Biggest Mistake

"Biggest Mistake" er en sang fra The Rolling Stones, og den blev udgivet på deres 2005 album A Bigger Bang. Den blev udgivet den 21. august 2006, som den tredje single fra albummet, og blev nummer 51. i England.

Krediteret til sangeren Mick Jagger og guitaristen Keith Richards, var det hovedsagelig en Jagger sang. Mick sagde i 2005:” Selvfølgelig er du sårbar ligesom alle andre. Det er skørt at tro at nogle ikke kan blive såret, bare fordi han er kendt eller han spankulere rundt på scenen. Hvis du går gennem Stones albummene, er jeg sikker på at du vil finde sårbarhed sammen med det andet. Det var måske ikke lige så let at finde, fordi det ikke er mig, at dele denne følelse. Jeg gemmer ofte mine følelser bag humor. Denne gang blev sangene skrevet hurtig, og jeg havde nogle bestemte tanker. Jeg tænkte på nogle af ordene efterfølgende, for at se om nogle af dem var for personlige, men jeg besluttede at lade den være. Keith var meget opmuntrende… Oversætte den slags sårbarhed til sange er meget rensende for dig. Du bliver nødt til at skrive det ned, og undersøge det, og beslutte hvad du vil dele. Der er noget i den proces der hjælper mig med, at komme over smerten .”

Teksten fortæller historien om et forhold sangeren havde hvor han forelskede sig, men forlod partneren igen:

Musikerne der indspillede sangen i juni 2005 var følgende. Jagger sang, mens Ron Wood og Richards spillede guitarer, Richards sang desuden også kor. Trommerne blev spillet af Charlie Watts, og orgelet af Chuck Leavell .

Trackliste 

CD
"Biggest Mistake" – 4:07
"Dance (Pt.1) (live)" – 6:01 (Olympia, Paris, 11. juli 2003)
"Before They Make Me Run" (live) – 3:54 (Olympia, Paris, 11. juli, 2003)

7"
"Biggest Mistake" – 4:07
"Hand Of Fate" (live) (Olympia, Paris, 11. juli, 2003)

Eksterne henvisninger 

Tekst

Fodnote 

Rolling Stones-sange
Singler fra 2005
Romantische Straße

Romantische Straße eller Den romantiske vej er en betegnelse for en turistrute der blev oprettet i 1950'erne. Det er en 366 km lang strækning i den sydlige del af Tyskland i delstaterne Bayern og Baden-Württemberg, mellem Würzburg og Füssen. Dette område bliver af mange turister regnet for at være et typisk tysk landskab og kulturområde.

Det findes selvstændig rute for cyklister; Radfernweg romantische Straße. Denne går gennem de samme byer, men på enten egne cykelveje eller på mindre og smallere sideveje.

Ruten 
Fra nord til syd:

 Würzburg
 Tauberbischofsheim
 Lauda-Königshofen
 Bad Mergentheim
 Weikersheim
 Röttingen
 Creglingen
 Rothenburg ob der Tauber
 Schillingsfürst
 Feuchtwangen
 Dinkelsbühl
 Wallerstein
 Nördlingen
 Harburg
 Donauwörth
 Augsburg
 Friedberg
 Kaufering
 Landsberg am Lech
 Hohenfurch
 Schongau
 Peiting
 Rottenbuch
 Wildsteig
 Steingaden og Wieskirche
 Halblech
 Schwangau, Neuschwanstein og Hohenschwangau
 Füssen

Eksterne henvisninger 

 Officiel webside

Veje i Tyskland
Bayerns geografi
Baden-Württembergs geografi
Würzburg
You Got Me Rocking

"You Got Me Rocking" er en sang fra det engelske rock ‘n’ roll band The Rolling Stones, og stammer fra deres 1994 album Voodoo Lounge.

Krediteret til Mick Jagger og Keith Richards er “You Got Me Rocking” et rock nummer, der i første omgang var tiltænkt som et blues nummer. 

Teksten kan fortolkes som et svar til The Rolling Stones kritikere, der ofte hånligt havde fastslået bandets høje alder. 

Indspilningerne til “You Got Me Rocking” varede fra midten af sommeren 1993, til tidligt vinter samme år, når finjusteringer blev foretaget. Til indspilningerne var: Jagger der sang og spillede maraca, mens Richards spillede elektrisk guitar. Slide elektrisk guitar blev spillet af Ron Wood, mens trommerne blev spillede af Charlie Watts. Bass og klaver blev spillet af henholdsvis Darryl Jones og Chuck Leavell. Koret bestod af Mick Jagger, Keith Richards, Bernard Fowler og Ivan Neville 

Sangen blev udgivet (kun i England) i september, hvor den fik en 23. plads. B-siden er den ikke så kendte sang "Jump On Top of Me".

Sangen er næsten altid med til The Stones live shows, og blev brugt meget på deres 2005 – 2006 tour A Bigger Bang. Live version blev optaget under deres 1997 –  1998 Bridges to Babylon Tour, og udgivet på 1999 live album No Security. Den kom også med på opsamlingsalbummet fra 2002 Forty Licks.

Trackliste 

7" 
"You Got Me Rocking"
"Jump On Top Of Me"

12" 
"You Got Me Rocking" (Perfecto Mix)
"You Got Me Rocking" (Sexy Disco Dub Mix)
"You Got Me Rocking" (Trance Mix)

Kassette 
"You Got Me Rocking"
"Jump On Top Of Me"

CD 
"You Got Me Rocking"
"Jump On Top Of Me"

CD 
"You Got Me Rocking"
"Jump On Top Of Me"
"You Got Me Rocking" (Perfecto Mix)
"You Got Me Rocking" (Sexy Disco Dub Mix)

CD – digipak
"You Got Me Rocking"
"Jump On Top Of Me"
"You Got Me Rocking" (Perfecto Mix)
"You Got Me Rocking" (Sexy Disco Dub Mix)

Eksterne henvisninger 

Officiel tekst
Se The Rolling Stones ” You Got Me Rocking”
Tekst og info om ” You Got Me Rocking”
Facts om ”You Got Me Rocking”

Fodnote 

Rolling Stones-sange
Singler fra 1994
Portør

En portør (også kaldet apoteksportør, hospitalsportør, hospitalsserviceassistent, plejehjemsportør eller  sygehusportør) er stillingsbetegnelsen for servicemedarbejdere på sygehuse, sygehusapoteker eller plejehjem. 

Portører er beskæftiget med en lang række praktiske og tekniske opgaver, som f.eks. transport af patienter, medicin, post og journaler mellem de forskellige sygehusafdelinger. I Danmark er portører som regel lønmodtagere og ansat det sted de arbejder. I andre lande, og historisk set, kan portører være selvstændig erhvervsdrivende eller ansat hos en underleverandør til det sted de arbejder.

Uddannelsesforløbet til portør varer i alt 12 måneder (1 år) og påbegyndes ved at søge en ledig læreplads som portøraspirant på et sygehus, sygehusapotek eller plejehjem. Dernæst påbegyndes den 6 ugers grunduddannelse på Portørskolen efterfulgt af en periode med praktisk oplæring på sygehuset, sygehusapoteket eller plejehjemmet af 6 ½ måneds varighed plus yderligere 4 ugers oplæring.

Eksterne kilder og henvisninger
 UddannelsesGuidens information om arbejdet som portør 

Stillingsbetegnelser inden for sundhed
Videla

Videla kan henføre til:

 Jorge Rafael Videla – de facto præsident i Argentina 1976 til 1981.
 Gabriel González Videla – præsident i Chile 1946 til 1952.
Growl

Growl (engelsk for knurre eller brøle) har flere betydninger:

Growl (sangteknik) – en sangteknik der anvendes i blandt andet dødsmetal.
Growl (spilleteknik) – en spilleteknik til blæseinstrumenter.
Growl (software) – et computerprogram til  Mac OS X.
Rain Fall Down

"Rain Fall Down" er en sang fra det engelske rock ‘n’ roll band The Rolling Stones, og blev i 2005 udgivet på album A Bigger Bang.

Til at indspille sangen var: Jagger som sang og spillede elektrisk guitar, sammen med Richards og Ron Wood. Trommer og bass blev spillet henholdsvis af Charlie Watts og Darryl Jones. Keyboards og Vibrafon blev spillet af Matt Clifford .

Singlen blev udgivet den 5. december 2005, som den anden single fra albummet, og fik en 33. plads i England. Singlen fik desuden også en 21. plads på Billboards Hot Dance Club Play Chart i februar 2006.

Trackliste 

 7", CD
 "Rain Fall Down" – 4:54
 "Rain Fall Down" (will.i.am Remix)
 "Rain Fall Down" (Ashley Beedle's 'Heavy Disco' sang Re-Edit)

 12" 

 "Rain Fall Down" (will.i.am Remix)
 "Rain Fall Down" (Ashley Beedle's 'Heavy Disco' sang Re-Edit)

Eksterne henvisninger 

 Officiel tekst
 Se The Rolling Stones “Rain Fall Down”
 Tekst og info om “Rain Fall Down”

Fodnote 

Rolling Stones-sange
Singler fra 2005
KTM

KTM Sportmotorcycle AG (Kronreif & Trunkenpolz Mattighofen) er en østrigsk motorcykelproducent, som mest er kendt for sin succes i motocross. KTM er også kendt som opfinderen af den luftkølede 4-takts offroad-motorcykel. KTM er ejer af den hollandske affjedringsproducent WP Suspension og den svenske motorcykelproducent Husaberg AB, som tidligere var ejet af Husqvarna.
Firmaet blev stiftet i 1934 af Hans Trunkenpolz i Mattighofen, Østrig. Dengang blev firmaet navngivet "Kraftfahrzeuge Trunkenpolz Mattighofen", men i 1955 blev det ændret til "Kronreif & Trunkenpolz Mattighofen".
Kronreif kommer af den østrigske aktionær Ernst Kronreif, der forlangte hans navn nævnt i KTM's forkortelse, fordi han havde købt mange af KTM's aktier. 

KTM producerer bl.a. crossere, supermotarder, sportsmotorcykler og knallerter. De fleste modeller fra Husqvarna bliver også produceret på KTM fabrikken i Mattighofen

De har blandt andet lavet en bil, som de kalder X-Bow. Den er dog bygget med en Audi-motor.

I dag producerer de også 

Blandt deres modeller er:

 SX-serien (crosser)
 EXC-serien (enduro)
 XC-serien (Cross country)
 Freeride-serien
 Supersport
 Duke, SMR, SMC og Superduke (supermotard)
 Foxi (knallert)

Eksterne henvisninger 

 KTM's internationale hjemmeside
 KTM's svenske hjemmeside 

Køretøjsproducenter fra Østrig
Motorcykelmærker
Knallertmærker
Ballbreaker

Ballbreaker er et album af det australske hårde rock band AC/DC, som blev udgivet i 1995. Det var bandets første studiealbum indenfor de sidste fem år, siden The Razors Edge fra 1990. Til Ballbreaker var den gamle trommeslager Phil Rudd vendt tilbage, efter han forlod bandet i 1983 på grund af alkoholsproblemer. De tre singler der blev udgivet fra albummet var "Hard as a Rock," "Cover You in Oil," og "Hail Caesar." Albummet blev produceret af Rick Rubin, der havde udtalt sig, at han selv var en stor AC/DC fan. Rubin havde før i tiden arbejdet med bandet for at producere sangen "Big Gun," der blev udgivet to år før det blev brugt som soundtrack til filmen Last Action Hero.

Spor 
 Alle sangene blev skrevet af Angus Young og Malcolm Young.

 "Hard as a Rock" – 4:31
 "Cover You in Oil" – 4:32
 "The Furor" – 4:10
 "Boogie Man" – 4:07
 "The Honey Roll" – 5:34
 "Burnin' Alive" – 5:05
 "Hail Caesar" – 5:14
 "Love Bomb" – 3:14
 "Caught With Your Pants Down" – 4:14
 "Whiskey on the Rocks" – 4:35
 "Ballbreaker" – 4:31

Musikere 

Brian Johnson – Vokal
Angus Young – Lead guitar, bagvokal
Malcolm Young – Rytmeguitar, bagvokal
Cliff Williams – Bas, bagvokal
Phil Rudd – Trommer, bagvokal

AC/DC-album
Album fra 1995
Hardrock-album
Growl (spilleteknik)

Growl er betegnelsen for en spilleteknik der kan anvendes på blæseinstrumenter, i særdeleshed saxofoner. Teknikken udføres ved at "synge" ned i instrumentet mens man spiller. Det resulterer i en mere rå lyd fra instrumentet. Growl blev anvendt af Duke Ellingtons Orkester fra 1920'erne og frem, ikke mindst i den såkaldte Jungle-style. Coleman Hawkins og Ben Webster var blandt de første jazz-saxofonister der anvendte growl. I nyere tid anvendes growl ofte i rock og blues.

Kilder 
 Bigband-musik.Dk 
 Growling

Ekstern henvisning 
Saxophone Tone & Effects – Growl  (hør growl på saxofon)

Instrumentrelaterede musikbegreber